
Изх. № 61-00-46/14.02.2019 г.
ДО

ОБЩИНСКИ СЪВЕТ 
ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване в конкурса, обявен от МОСВ И ПУДООС, в рамките на Националната кампания „Чиста околна среда – 2019 г.” на тема „Обичам природата – и аз участвам” 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

За поредна година Министерството на околната среда и водите (МОСВ) и Предприятието за управление на дейностите по опазване на околната среда (ПУДООС) обявяват конкурс в рамките на Националната кампания „Чиста околна среда-2019 г.” на тема: „Обичам природата – и аз участвам”. Участници в конкурса могат да бъдат общини и кметства, като за реализирани на всеки от класираните проекти ще бъдат предоставени средства в размер до 10 000 лв. (с вкл. ДДС). Срокът за изпращане на проектните предложения е до 01.03.2019 г. Целта на кампанията е да се изгради обществено отношение по въпросите, свързани с опазването на околната среда, да се повиши екологичната култура и загрижеността към мястото, в което живеем.  Основен акцент на кампанията „Чиста околна среда - 2019 г.” е реновиране и/или създаване на нови паркови пространства, залесяване и засаждане на почистени площи, създаване и възстановяване на зони за отдих, ремонтиране на детски и спортни съоръжения и други. 
В тази връзка Община Златоград предлага да кандидатства в Националната кампания  „Чиста околна среда – 2019 г.” на тема „Обичам природата – и аз участвам”, с проектно предложение „Златоград – в магията на цветята за красив роден край”. Идеята на това предложение е да се подобри естетическия облик на населеното място чрез дейности по почистване и благоустрояване на паркови пространства, зелени площи, междублокови пространства и зони за отдих, като всеки желаещ може да се включи. Предвижда се и благоустрояване на зелени и цветни площи и обособяване на зони за отдих по ул. Стефан Стамболов” в гр. Златоград, която е главна улица в града, както и основна пътна връзка между централна градска част на гр. Златоград и „Етнографския ареален комплекс”. Предвидените пространства за благоустрояване са разположени западно от ул.”Стефан Стамболов” и представляват част от поземлен имот с идентификатор 31111.33.450 по Кадастрална карта на гр. Златоград  и поземлен имот с идентификатор 31111.33.246 по Кадастрална карта на гр. Златоград, частна общинска собственост, съгласно Акт № 1476 от 11.01.2018 г. и Акт № 1446 от 10.07.2017 г. В рамките на проекта се предвиждат дейности по благоустрояване на част от съществуващите зелени площи, които са в лош естетически вид, чрез разораване и засаждане на нова тревна настилка от райграс, оформяне на цветни алеи – 

розариум с многогодишна декоративна растителност, предимно от Розови храсти, както и 
оформянето на зони за отдих, чрез поставяне на пейки и кошчета за отпадъци, където местното население и туристите ще могат да се насладят на  красотата и спокойствието на  населеното място.
Във връзка с обявения конкурс, Кметство с. Ерма река, има следното проектно предложение „Почистване, озеленяване и изграждане  на кът за отдих и детска площадка в с. Ерма река”. 

Идеята на това предложение е да се подобри естетическия облик на населеното място чрез обособяване на зона за отдих, в която ще бъде изградена детска площадка, чрез благоустрояване и монтаж на готови елементи - две люлки и пързалка. В зоната за отдих ще бъдат поставени пейки и декоративни кошчета за отпадъци. 

Теренът, който се предлага за благоустрояване, се намира в центъра на село Ерма река, като със Заповед № 46/11.02.2019 г. на Кмета на Община Златоград е одобрен проект за изменение на Подробен устройствен план - План регулация в обхват на ул. „Иван Вазов” в участък от о.т. 449 през о.т. 369, о.т. 370 към о.т. 371, при което се отрежда и ново УПИ ІІ – Озеленяване и рекреация, кв. 42 по ПУП на с. Ерма река, с площ 170 кв.м. Заповедта е в процес на обявяване на заинтересованите страни.

Намеренията на кметството са след извършване на предвидените по проекта дейности – почистване и озеленяване,създаване на кът за отдих и детска площадка, тази площ да се превърне в привлекателно и красиво място за отдих и игри на децата. В рамките на проекта са предвидени и дейности по почистване на улична мрежа в село Ерма река, както и прилежащите пространства и зелени площи.

Във връзка с гореизложеното, предлагам следните проекти за решения:
І. Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет Златоград
РЕШИ:

Дава съгласие Община Златоград, чрез Кмета на Община Златоград, да кандидатства в конкурса, обявен от МОСВ и ПУДООС, в рамките на Националната кампания „Чиста околна среда-2019 г.”, на тема „Обичам природата - и аз участвам” с проектното предложение „Златоград – в магията на цветята за красив роден край”.
ІІ. Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет Златоград

РЕШИ:

1. Дава съгласие Кметство с. Ерма река, чрез Кмета на Кметство с. Ерма река, да кандидатства в конкурса, обявен от МОСВ и ПУДООС, в рамките на Националната кампания „Чиста околна среда-2019 г.”, на тема „Обичам природата - и аз участвам” с проектното предложение „Почистване, озеленяване и изграждане  на кът за отдих и детска площадка в с. Ерма река”.
2.Възлага на Кмета на Кметство с. Ерма река да предприеме необходимите действия по т. 1
С уважение,

МИРОСЛАВ ЯНЧЕВ

Кмет на Община Златоград
Изготвил:

Радост Атанасова

Ст. експерт ООС 
Съгласувал:

Златка Цекова 
Директор на дирекция АПО, ОС и З,
той и юрисконсулт
Зарко Хаджиев

Кмет на Кметство с. Ерма река

Елмира Угорлиева – Пехливанова

Зам. – кмет на Община Златоград



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

